b'\n_START_ARTICLE_\nIson karhun II k\xc3\xa4\xc3\xa4pi\xc3\xb6galaksi\n_START_PARAGRAPH_\nIson karhun II k\xc3\xa4\xc3\xa4pi\xc3\xb6galaksi on k\xc3\xa4\xc3\xa4pi\xc3\xb6sferoidigalaksi Ison karhun t\xc3\xa4hdist\xc3\xb6ss\xc3\xa4. Se kuuluu Paikalliseen ryhm\xc3\xa4\xc3\xa4n ja on Linnunradan satelliittigalaksi. Galaksi l\xc3\xb6ydettiin vuonna 2006 Sloan Digital Sky Surveyn tuloksista, ja sen absoluuttinen magnitudi (-4,20) tekee siit\xc3\xa4 yhden v\xc3\xa4hiten kirkkaista galakseista - jopa jotkut t\xc3\xa4hdet ovat galaksia kirkkaampia. Ison karhun II k\xc3\xa4\xc3\xa4pi\xc3\xb6galaksin on havaittu liikkuvan kohti Linnunrataa nopeudella 116 km/s.'